**PASVALIO RAJONO SAVIVALDYBĖS IŽDO TARPINIŲ FINANSINIŲ ATASKAITŲ SUTRUMPINTAS AIŠKINAMASIS RAŠTAS PAGAL 2019 M. KOVO 31 D. DUOMENIS**

# I. BENDROJI DALIS

Pasvalio rajono savivaldybės iždas (toliau – Savivaldybės iždas) yra juridinio asmens teisių neturintis fondas savivaldybės ištekliams kaupti, valdyti ir naudoti.

Savivaldybės iždo bendroji dalis detaliau aprašyta aiškinamajame rašte prie 2018 metų finansinių ataskaitų rinkinio.

**II. NUORODA Į Apskaitos politikĄ**

Savivaldybės iždo apskaitos politika patvirtinta Savivaldybės administracijos direktoriaus įsakymu yra pateikta aiškinamajame rašte prie 2018 metų finansinių ataskaitų rinkinio.

**III. PASTABOS**

Iki tarpinių finansinių ataskaitų sudarymo Savivaldybės iždo apskaitoje buvo užregistruotos visos per ataskaitinį laikotarpį įvykusios ūkinės operacijos ir ūkiniai įvykiai.

Per tarpinį ataskaitinį laikotarpį apskaitinių įverčių keitimų ir klaidų taisymo nebuvo atlikta.

Finansinės būklės ataskaitos pastabos:

1.1. Per vienus metus gautinos sumos – 2063956,64 Eur. Lyginant su praėjusio ataskaitinio laikotarpio duomenimis, gautinos sumos padidėjo 719494,75 Eur. Šias sumas sudaro: iš Valstybinės mokesčių inspekcijos gautinos mokesčių sumos – 234258,67 Eur, sukauptos gautinos finansavimo pajamos iš valstybės biudžeto Savivaldybės biudžetinių įstaigų patirtoms sąnaudoms kompensuoti ir pagal (Valstybinės mokesčių inspekcijos surinktų ir apskaičiuotų administruojamų mokesčių ar įmokų pajamų ataskaitą S1 apskaičiuotos permokos) – 1313932,79 Eur, sukauptos pajamos už turto naudojimą – 23101,48 Eur, gautinas nuomos mokestis už valstybinę žemę – 2711,39 Eur, sukauptos ir gautinos rinkliavos – 326156,42 Eur, kitos sukauptos ir gautinos sumos – 163795,89 Eur.

1.2. Savivaldybės iždo ilgalaikių finansinių įsipareigojimų likutis ataskaitinio laikotarpio pabaigoje yra 1973976,15 Eur, kiti ilgalaikiai įsipareigojimai -19501,45 Eur. Ataskaitinio laikotarpio pabaigoje apskaičiuota ilgalaikių įsipareigojimų dalis, kuri turi būti grąžinta per 12 mėnesių, perkelta į ilgalaikių įsipareigojimų einamųjų metų dalį – 539136,45 Eur.

1.3. Mokėtinas finansavimo sumas sudaro viešojo sektoriaus subjektų pateiktos ir užregistruotos Savivaldybės iždo apskaitoje paraiškos finansavimo sumoms iš valstybės biudžeto gauti – 4950 Eur.

1.4. Sukauptas mokėtinas sumas sudaro sukauptos mokėtinos finansavimo sumos viešojo sektoriaus subjektams iš valstybės biudžeto – 1498552,41 Eur, sukauptos finansavimo sąnaudos – 2064318,11 Eur, Savivaldybės biudžetinių įstaigų į savivaldybės biudžetą pervestos pajamų įmokos, kurias teisės aktais nustatyta tvarka įstaigos gali susigrąžinti – 129059,70 Eur ir kitos mokėtinos sumos-1350,27 Eur.

1.5. Ankstesnių metų deficitas – 2825947,81 Eur.

2. Veiklos rezultatų ataskaitos pastabos:

2.1. Mokesčių pajamas sudaro Valstybinės mokesčių inspekcijos surinktos ir apskaičiuotos gyventojų pajamų mokesčio pajamos – 2126642,22 Eur, turto mokesčių pajamos – 441128,69 Eur, mokesčio pajamos už aplinkos teršimą – 26398,66 Eur, mokesčių už valstybinius gamtos išteklius pajamos – 7576,21 Eur, mokesčiai už medžiojamų gyvūnų išteklių naudojimą-14180,28 Eur.

2.2. Pagrindinės veiklos kitas pajamas sudaro-185425,46 Eur.

2.3. Pagrindinės veiklos sąnaudas sudaro Savivaldybės biudžetinių įstaigų finansavimo sąnaudos – 3854288,08 Eur .

2.4. Savivaldybės iždo einamųjų metų deficitas – 1060394,27 Eur.

Administracijos direktorius Povilas Balčiūnas

Finansų skyriaus vedėja Dalė Petrėnienė

Irena Kalvėnienė, tel. (8 451) 54 117